[{"text_idx": "#000000", "text": "Siin blogis kirjutab Postimehe ajakirjanik Priit Pullerits spordist ja sportimisest, keskendudes talvel suusatamisele, suvel jalgrattaso\u0303idule ja jooksmisele. Samuti leiab siit intrigeerivaid teemasid Eesti spordi tagatubadest. See so\u0303ltumatu blogi kajastab blogi autori hoiakuid, arvamusi ja eelistusi, v.a kommentaarid, mille eest vastutavad kommentaaride autorid! Piltidega lisab visuaalset paeluvust Scanpix.\nBlogi loosung: \"Kuni mo\u0303ned mehed veel ra\u0308a\u0308givad, seni on Eestil veel lootust!\""}, {"text_idx": "#000003", "text": "*Mehis Viru kaasus meenutab Venemaa alustatud so\u0303da Ukrainas. Juba enne Venemaa sissetungi naaberriiki oli na\u0308ha, et ka\u0308ib Ukraina mustamine ja jo\u0303udude koondamine tema vastu. Sama oli kuulda juba mullu su\u0308gisest Viru teemal. Nii nagu Putin ra\u0308a\u0308kis, et Ukrainal pole o\u0303igust eksistentsiks, nii ra\u0308a\u0308kis ka u\u0308ks alaliidu oluline esindaja su\u0308gisel, et vo\u0303tame Virult tegevusloa a\u0308ra.Putin kutsus enne kallaletungi kokku oma suure no\u0303ukogu, kus ko\u0303ik pidulikult imperialistlikult motiveeritud ru\u0308nnakule toetust avaldasid. Samamoodi kutsus kergejo\u0303ustikuliit laua taha mehed, kes pealetungi Virule oma ha\u0308marate ja uduste po\u0303hjendustega va\u0308lja kuulutasid.Nii nagu Putin kasutas ru\u0308nnakuks Ukraina vastu teise riigi, Valgevene territooriumi, kasutas seda ka Eesti kergejo\u0303ustikuliit, korraldades esimese ru\u0308nnaku Viru vastu La\u0308ti territooriumilt. Pean silmas La\u0308ti spordijuhti Dmitrijs Mil\u0327kevic\u030csit.Putin lootis saavutada Ukraina u\u0308le vo\u0303idu loetud pa\u0308evadega, sama lootis ilmselgelt ka kergejo\u0303ustikuliit, et pa\u0308rast massiivset ja pikalt ettevalmitatud ru\u0308nnakut Viru vastu toimub vastaspoole kiire kapituleerumine ning nii, nagu saab ametist ko\u0303rvaldada Ukraina presidendi, saab pildilt koristada ka Viru.Enamik normaalseid inimesi ei suutnud pikka aega uskuda, et Putin to\u0303esti seda tegi, mida ta tegi, ja samamoodi ei suutnud va\u0308ga paljud uskuda, et Viru on su\u0308u\u0308di selles, milles kergejo\u0303ustikuliit teda su\u0308u\u0308distab. Avalik arvamus ei tormanud Virust distantseeruma, nagu ja\u0308i avalik arvamus ka Ukraina poolele.Pealetungi takerdumine Ukrainas sundis Putinit panuseid suurendama. Nii pidi ka kergejo\u0303ustikuliit peale Viru vastu alustatud ru\u0308nnakut, mis ei kujunenud kiireks vo\u0303idumarsiks, panuseid to\u0303stma. Seeto\u0303ttu avaldaski kergejo\u0303ustikuliidu juht va\u0308idetavalt ainuisikuliselt Viru vastu kogutud ko\u0303ik su\u0308u\u0308distused ehk distsiplinaarkomisjoni otsuse.Nii nagu Ukrainal la\u0308ks veidi aega, et end koguda, kulus aega ka Virul. Lo\u0303puks andis Viru suure kontraintervjuu, kus selgitas pikalt ja po\u0303hjalikult oma tegevust ja ka\u0308itumist, mis pani tema vastaste ru\u0308nnaku seisma. Ma\u0308letate, nii nagu Gerassimov olevat saanud rindejoonele la\u0308hedale tulles s\u030crapnelliga tagumikku, sai ka kergejo\u0303ustikuliidu juht Teigama\u0308gi kildudega pihta, kui tuli va\u0308lja, et tema ajutises juhtimispunktis Oregonis olid tema alluvad pu\u0308u\u0308dnud Bruusi o\u0303hutada alkoholi tarvitama.Samal ajal, nii nagu Ukraina puhul tulid va\u0308lja Ukrainat toetavad U\u0308RO resolutsioonid, kus ha\u0308a\u0308led jagunesid jo\u0303uliselt Ukraina kasuks ja Venemaa kahjuks, tulid Eestis va\u0308lja endised kergejo\u0303ustiklased, kes avaldasid 45 allkirjaga toetust Virule.Pa\u0308rast seda, kui venelaste laialdane pealetung kinni jooksis ja laiali lagunes, koondas Venemaa oma suuresti purustatud tehnika asemele ladudest vanad so\u0303jamasinad ning kontsentreeris ru\u0308nnaku paarile lo\u0303igule Ukraina idaosas. Samamoodi kontsentreeris kergejo\u0303ustikuliit pa\u0308rast kiire vo\u0303idulootuse nurjumist jo\u0303upingutused paarile lo\u0303igule, et pu\u0308u\u0308da teha seal suurpealetung. Korraga, u\u0308hel ja samal pa\u0308eval, ilmusid Viru-vastased kirjutised kolmel rindel, O\u0303htulehes, Delfis ja Pa\u0308evalehes, ru\u0308nnaku eestvedajateks Deivil Tserp, Ma\u0308rt Roosna ja Peep Pahv. Uue laskemoona ehk uute to\u0303siasjade puuduse to\u0303ttu veeretasid nad ladudest va\u0308lja vananenud tehnika ehk aastaid keerelnud kuuldused ja spekulatsioonid. Nii nagu venelaste suurpealetung ei toonud edu, ei nihutanud ka need kolm ru\u0308nnakut Viru-vastast rindejoont.Ukraina, kelle va\u0308ed on va\u0308hemuses, on teatavasti panustanud ta\u0308ppislo\u0308o\u0308kidele vaenlase tagalasse, et ha\u0308irida tema logistikat. Nii on ka kergejo\u0303ustikuliit ning tema toetaja EADSE saanud pidevalt lo\u0308o\u0308ke tagalasse. Tule alla on ja\u0308a\u0308nud Teigama\u0308gi, Berendsen, Lippe, Va\u0308a\u0308t, Vallima\u0308e, isegi Sukles EOKst, mis on ilmselgelt seganud neil regrupeerumast ning uue ru\u0308nnaku ettevalmistamist. Nii nagu Vene va\u0308gede hulgas, nii on ka Viru ru\u0308ndajate hulgas saanud lo\u0308o\u0308ke eelko\u0303ige nende juhtimispunktid ja koondumisalad.Nagu Venemaa kaasas so\u0303tta mobiliseerituid ehk ts\u030cmobikuid, mobiliseeris oma jo\u0303ude ka kergejo\u0303ustikuliit. Ta mobiliseeris Kaukise ja Nazarovi, lisaks vabatahtlikud Lusti ja Ljadovi. Aga ts\u030cmobikutest pole suurt tolku, nende motivatsioon olevat madal. Sama siin. Kuulda on, et mo\u0303lemad, nii Kaukis kui Nazarov, pu\u0308u\u0308avad rindele lahingusse minekust ko\u0303rvale hoida. Liiguvad jutud, et Kaukis on haavata saanud ja sattunud haiglasse ning Nazarov on u\u0308ldse po\u0303genenud, kuuldavasti koguni u\u0308le ookeani. (Kes on wagnerlased? A\u0308kki Roosna, Tserp ja Pahv?)Teatavasti kukkusid Venemaa po\u0303hjendused Ukraina vastu so\u0303ja alustamiseks kokku. Enam pole eriti juttu Ukraina denatsifitseerimisest, nu\u0308u\u0308d on juttu juba Venemaa kaitsmisest. Samamoodi on o\u0303igustusi vahetanud ka kergejo\u0303ustikuliit: algul oli uurimise tuumaks Viru la\u0308bisaamine Bruusiga, aga kuna on selgunud, et sel teemal esitatud su\u0308u\u0308ditused on tu\u0308hi o\u0303hk, siis on fookus nihutatud sujuvalt uutele po\u0303hjendustele, kolme anonu\u0308u\u0308mse sportlase kaitmisele.Aga kui pealetung seisab, siis mis selles olukorras Venemaal u\u0308le ja\u0308a\u0308b? U\u0308ks variant on a\u0308hvardada tuumapommiga. Sama teeb kergejo\u0303ustikuliit, kes on saanud aru, et konventsionaalne ru\u0308nnakuu\u0308ritus Bruusi juhtumi kaudu on kokku varisenud ning seal edasiliikumist loota pole, misto\u0303ttu on kergejo\u0303ustikuliit hakanud ra\u0308a\u0308kima oma tuumapommist, A-st, B-st ja C-st, mis pidavat tekitama vastasele ta\u0308ieliku ha\u0308vingu.Venemaa tuumaa\u0308hvardust ei vo\u0303ta enam peaaegu keegi to\u0303siselt, ammugi mitte Ukraina, ja paistab, et ka Viru ei lase end kergejo\u0303ustikuliidu tuumaa\u0308hvardusest ko\u0303igutada. Ukraina on o\u0308elnud, et rahu saab saabuda ainult siis, kui Venemaa on tema territooriumilt minema lo\u0308o\u0308dud ja Ukraina alad vabastatud. Viru on advokaati vo\u0303ttes saatnud sama so\u0303numi, et rahula\u0308bira\u0308a\u0308kimisi ei tule ning ta tunnistab vaid enda tegevuso\u0303iguse ta\u0308ielikku taastamist. Enamgi veel: nii nagu Ukraina kavatseb endale kallale tunginud Venemaa viia so\u0303jatribunali ette, no\u0303nda on ka Viru lubanud endale kallale tungijad viia kohtu ette."}, {"text_idx": "#000005", "text": "Jaanus Laidvee: Kuidas ma so\u0303itsin elu parima tulemusega Tartu maratoni ja kuidas vo\u0303itja konkurente kurnas"}]